钦定古今图书集成/历象汇编/历法典/第059卷 > 图
## 钦定古今图书集成/历象汇编/历法典/第059卷 > 图

形内之甲与子皆为直角则其馀庚丁两角并乙辛两角并皆等一直角即两并率等〈几何一卷三十二题〉两并率之甲庚丁角大于子乙辛角，各减之，所存庚丁甲角，必小于乙辛子角矣。次以庚丁甲及乙辛子不等之两角，各减庚丁未及乙辛

午相等之两直角，所存甲丁未角更大于子辛午角。
又丁戊己弧内作负圈角，必等于甲丁未角，辛壬癸
弧内作负圈角，必等于子辛午角。辛壬癸弧之负圈
角既小于丁戊己“弧之负圈角，则辛壬癸弧必大于
丁戊己”弧〈几何三卷三十一三十二题〉夫“辰寅己与辛壬癸相似
之弧也，丑寅卯与丁戊己”亦相似之弧也。

大小圈左右各有切线，其切点过分圈之线，其所分大小圈分各相似，其大小两弧亦相似。

“即辰寅己弧亦大于丑寅卯弧，可见明球在近比在
远者尤能照小暗球之多分也。”因推知日全食而视
为大者，日体去月体远故也。日全食而视为小者，日
体去月体近故也。何以分远近？日与月俱有自行圈，
与地不同心，其行于自行圈之上下为最高最庳，则
为距地之远近，因而生景之大小也。日既全食矣，又
何以分大小？月掩日至，既有时昼晦，恒星皆见，虫飞
鸟栖，此为全食。而大月在日内，从中掩蔽，虽至食既，
而其四周日光皆见，历家谓之“金环”，此为全食而小
矣。若然者，日与月与地，相去或远或近之所繇生也。

五曰“小施” 、大受愈相远，则施者之大半加小，受者之小半渐大。

如左图甲乙皆为小明球，丙为大暗球，乙去丙远，于
甲作各切线过三球心之直线皆如前。次从暗球心
丙至各切点，作丙丁、丙己、丙庚、丙辛各半径，得丙丁
为丁壬之垂线，丙庚为庚癸之垂线，而丁与庚皆为
直角，丙丁与丙庚两线又等，则丙癸线与丙庚半径
之比例，大于丙壬与丙丁，而丙庚癸角又大于丙丁
壬角也。〈几何五卷八题〉《依》显丙辛癸角，亦大于丙己壬角，以